**ՈՐՈՇՈՒՄ № Հ/82-2023-Ա/21**

**Վարչական տույժ նշանակելու մասին**

քաղաք Գյումրի 12.04.2023թ.

Ես՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) Շիրակի տարածքային բաժնի պետ Տիգրան Ղազարյանս, ուսումնասիրելով «ԲԻԳ ՀՈՄ» ՍՊ ընկերության կողմից շահագործվող առևտրի օբյեկտում (ՀՀ, Շիրակի մարզ, ք․ Գյումրի, Շահումյան փողոց 123) իրականացված հրդեհատեխնիկական հետազոտության արդյունքում 20.02.2023 թվականին կազմված N 1(Հ)82-2023-Ա վարչական իրավախախտման վերաբերյալ արձանագրությունը և վարչական վարույթի նյութերը՝

**ՊԱՐԶԵՑԻ**

Տեսչական մարմնի ղեկավարի 07.02.2023 թվականի N Հ/82-2023-Ա հանձնարարագրի հիման վրա Շիրակի տարածքային բաժնի կողմից հրդեհատեխնիկական հետազոտություն է իրականացվել ՀՀ, Շիրակի մարզ, ք․ Գյումրի, Շահումյան փողոց 123 հասցեում գտնվող «ԲԻԳ ՀՈՄ» ՍՊ ընկերության կողմից շահագործվող առևտրի օբյեկտում տեխնիկական և հրդեհային անվտանգության պահանջների կատարման վերաբերյալ։

Կատարված հետազոտության արդյունքում 20.02.2023թ․ կազմվել է թիվ 1(Հ)82-2023-Ա վարչական իրավախախտման վերաբերյալ արձանագրությունը՝ համաձայն որի պարզվել է, որ չի կատարվել հրդեհային անվտանգության հետևյալ պահանջները:

* Սանդղաբազուկի՝ շարժասանդուղքի տակ գտնվող տարածքը օգտագործվել է առարկաների պահման համար (Հիմք՝ Հրդեհային անվտանգության կանոններ կետ 31, ենթակետ 10)
* Առևտրի սրահի լուսամուտները ազատ չեն եղել օգտագործվել են որպես դարակաշարերի տեղանք (Հիմք՝ Հրդեհային անվտանգության կանոններ կետ 31)
* Դեպի տարահանման ելքը առևտրի շարքերի երկարությամբ ապահովված չի եղել 2 մետր լայնությամբ ազատ անցում (Հիմք՝ Հրդեհային անվտանգության կանոններ կետ 143, ենթակետ 1)
* Տարահանման ճանապարհները ազատ չեն եղել՝ ապահովված չի եղել մարդկանց անարգել տեղաշարժը (Հիմք՝ Հրդեհային անվտանգության կանոններ կետ 41, ենթակետ 2)
* Առևտրի սրահն ամբողջությամբ սարքավորված չի եղել հրդեհի ազդանշանման ինքնաշխատ համակարգով և հրդեհի տագնապի ազդանշանը չի փոխանցվել լիազոր մարմնին (Հիմք՝ Հրդեհային անվտանգության կանոններ կետ 81)
* Առևտրի սրահից բացակայել է տարահանման ելքերը (Հիմք՝ ՀՀՇՆ 21-01-2014 «Շենքերի և շինությունների հրդեհային անվտանգություն» կետ 57 և 58)

2023թ. ապրիլի 12-ին ՝ ժամը 15:00-ին, Շիրակի տարածքային բաժնում նշանակվել է վարչական իրավախախտման վերաբերյալ գործի քննություն, որի մասին ծանուցվել է «ԲԻԳ ՀՈՄ» ՍՊ ընկերության տնօրեն Տիգրան Տեր-Մկրտչյանին (ծանուցագիրը 31․03․2023թ․ ուղարկվել է փոստով նաև 05․04․2023թ․ ծանուցումը տեղադրվել է Հայաստանի Հանրապետության ինտերնետով ծանուցման պաշտոնական կայք՝ նույնականացման համար 1272241)։ Վերջինս, պատշաճ ծանուցված լինելով կայանալիք վարչական գործի քննության տեղի և ժամանակի մասին չի ներկայացել գործի քննությանը, վերջինիս կողմից գործի քննությունը հետաձգելու միջնորդություն, կամ գրավոր դիրքորոշում չի ներկայացվել։

**Վարչական իրավախախտումների վերաբերյալ ՀՀ օրենսգրքի 187-րդ հոդվածի առաջին մասի համաձայն՝** ձեռնարկություններում, հիմնարկներում, կազմակերպություններում, կոլտնտեսություններում, հասարակական վայրերում, պահեստային շենքերում, հանրակացարաններում և բնակելի տներում, ինչպես նաև համապատասխան օբյեկտներ նախագծելիս և կառուցելիս հրդեհային անվտանգության կանոնները խախտելը կամ չկատարելը, կամ հակահրդեհային գույքի, սարքավորումների, հրդեհները հայտնաբերելու և հանգցնելու ավտոմատ միջոցների օգտագործման ու պահպանության կանոնները խախտելը առաջացնում է տուգանքի նշանակում` սահմանված նվազագույն աշխատավարձի քսանհինգապատիկից հիսնապատիկի չափով:

Այսպիսով, վարչական գործի նյութերում առկա ապացույցներով հիմնավորվել է «ԲԻԳ ՀՈՄ» ՍՊ ընկերության տնօրեն Տիգրան Տեր-Մկրտչյանի կողմից կատարված իրավախախտման փաստը։

Հիմք ընդունելով վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի 281-րդ, 282-րդ և 225-րդ հոդվածների դրույթներով՝

**ՈՐՈՇԵՑԻ**

Տիգրան Վահեի Տեր-Մկրտյանին ենթարկել վարչական պատասխանատվության՝ Վարչական իրավախախտումների վերաբերյալ ՀՀ օրենսգրքի 187-րդհոդվածի առաջին մասի հատկանիշներով՝ վերջինիս նկատմամբ նշանակելով վարչական տույժ՝ տուգանք, 50.000 (հիսուն հազար) ՀՀ դրամ գումարի չափով:

***Ծանոթություն.***

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ Վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հասցեատիրոջը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ ՀՀ Ֆինանսների նախարարության կենտրոնական գանձապետարանի՝ **900005001517** հաշվեհամարին: Տուգանքի գումարը վճարելիս անհրաժեշտ է «նպատակը» դաշտում նշել որոշման համարը:

|  |  |  |
| --- | --- | --- |
| **ՀԱՐԳԱՆՔՈՎ** |  | **ՏԻԳՐԱՆ ՂԱԶԱՐՅԱՆ** |